ΑΠΟΦΑΣΕΙΣ
Αριθμ. 11576
Tροποποίηση της υπ’ αρ. 81127/5.9.2022 απόφασης των Υπουργών Εργασίας και Κοινωνικών
Υποθέσεων και Παιδείας και Θρησκευμάτων «Κατάρτιση Κανονισμού Λειτουργίας Ινστιτούτων
Επαγγελματικής Κατάρτισης (Ι.Ε.Κ.) της Δημόσιας Υπηρεσίας Απασχόλησης (Δ.ΥΠ.Α.)» (Β’ 4796).
ΟΙ ΥΠΟΥΡΓΟΙ
ΠΑΙΔΕΙΑΣ ΘΡΗΣΚΕΥΜΑΤΩΝ ΚΑΙ ΑΘΛΗΤΙΣΜΟΥ ΕΡΓΑΣΙΑΣ ΚΑΙ ΚΟΙΝΩΝΙΚΗΣ ΑΣΦΑΛΙΣΗΣ
Έχοντας υπόψη:
1. Τον ν. 4763/2020 «Εθνικό Σύστημα Επαγγελματικής Εκπαίδευσης, Κατάρτισης και Διά Βίου Μάθησης,
ενσωμάτωση στην ελληνική νομοθεσία της Οδηγίας (ΕΕ)
2018/958 του Ευρωπαϊκού Κοινοβουλίου και του Συμβουλίου της 28ης Ιουνίου 2018 σχετικά με τον έλεγχο
αναλογικότητας πριν από τη θέσπιση νέας νομοθετικής
κατοχύρωσης των επαγγελμάτων (EE L 173), κύρωση
της Συμφωνίας μεταξύ της Κυβέρνησης της Ελληνικής
Δημοκρατίας και της Κυβέρνησης της Ομοσπονδιακής
Δημοκρατίας της Γερμανίας για το Ελληνογερμανικό
Ίδρυμα Νεολαίας και άλλες διατάξεις» (Α’ 254) και ιδίως
την παρ. 9 του άρθρου 34 σε συνδυασμό με την παρ. 3
του άρθρου 30 του νόμου αυτού.
2. Τον ν. 4622/2019 «Επιτελικό Κράτος: οργάνωση, λειτουργία και διαφάνεια της Κυβέρνησης, των κυβερνητικών
οργάνων και της κεντρικής δημόσιας διοίκησης» (Α’ 133).
3. Το άρθρο 90 του Κώδικα Νομοθεσίας για την Κυβέρνηση και τα κυβερνητικά όργανα (π.δ. 63/2005, Α’ 98) και
διατηρήθηκε σε ισχύ με την περ. 22 του άρθρου 119 του
ν. 4622/2019 (Α’ 133).
4. Τον ν. 4921/2022 «Δουλειές Ξανά: Αναδιοργάνωση
Δημόσιας Υπηρεσίας Απασχόλησης και ψηφιοποίηση
των υπηρεσιών της, αναβάθμιση δεξιοτήτων εργατικού
δυναμικού και διάγνωσης των αναγκών εργασίας και
άλλες διατάξεις.» (Α’ 75).
5. Το π.δ. 134/2017 «Οργανισμός Υπουργείου Εργασίας, Κοινωνικής Ασφάλισης και Κοινωνικής Αλληλεγγύης»
(Α’ 168).
6. Το π.δ. 18/2018 «Οργανισμός Υπουργείου Παιδείας,
Έρευνας και Θρησκευμάτων» (Α’ 31).
7. Το π.δ. 77/2023 «Σύσταση Υπουργείου και μετονομασία Υπουργείων - Σύσταση, κατάργηση και μετονομα-
σία Γενικών και Ειδικών Γραμματειών - Μεταφορά αρμοδιοτήτων, υπηρεσιακών μονάδων, θέσεων προσωπικού
και εποπτευόμενων φορέων» (Α’ 130).
8. Το π.δ. 32/2024 «Διορισμός Υπουργών και Υφυπουργών» (Α’ 91).
9. Το π.δ. 27/2025 «Διορισμός Υπουργών, Αναπληρωτή
Υπουργού, Υφυπουργών και Αντιπροέδρου της Κυβέρνησης» (Α’ 44)
10. Την υπ’ αρ. 2187/18.3.2025 απόφαση του Πρωθυπουργού και της Υπουργού Παιδείας, Θρησκευμάτων και
Αθλητισμού «Ανάθεση αρμοδιοτήτων στον Υφυπουργό
Παιδείας, Θρησκευμάτων και Αθλητισμού, Κωνσταντίνο
Βλάση.» (Β’ 1314).
11. Την υπ’ αρ. 49671/13.7.2021 απόφαση των υπουργών Παιδείας και Θρησκευμάτων και Εργασίας και Κοι-
νωνικών Υποθέσεων «Μετατροπή των Ινστιτούτων Επαγγελματικής Κατάρτισης (Ι.Ε.Κ) ΟΑΕΔ του ν. 4186/2013
(Α’ 193) σε Ινστιτούτα Επαγγελματικής Κατάρτισης (Ι.Ε.Κ)
ΟΑΕΔ του ν. 4763/2020 (Α’ 254)» (Β’ 3263).
12. Την υπ’ αρ. 81127/5.9.2022 απόφαση των Υπουργών Εργασίας και Κοινωνικών Υποθέσεων και Παιδείας
και Θρησκευμάτων «Κατάρτιση Κανονισμού Λειτουργίας Ινστιτούτων Επαγγελματικής Κατάρτισης (ΙΕΚ) της
Δημόσια Υπηρεσίας Απασχόλησης (Δ.ΥΠ.Α)» (Β’ 4796).
13. Την υπ’ αρ. 39883/13.4.2023 απόφαση των Υπουργών Οικονομικών, Ανάπτυξης και Επενδύσεων, Παιδείας
και Θρησκευμάτων, Εργασίας και Κοινωνικών Υποθέσεων και Υγείας «Αμειβόμενη πρακτική άσκηση σπουδα-
στών Ινστιτούτων Επαγγελματικής Κατάρτισης (Ι.Ε.Κ.)
της Δημόσιας Υπηρεσίας Απασχόλησης (Δ.ΥΠ.Α.) του
ν. 4763/2020» (Β´2476).
14. Την υπ’ αρ. 2700/93/15.10.2024 απόφαση του Δ.Σ.
της Δ.ΥΠ.Α..
15. Την υπ’ αρ. 4276/17.2.2025 εισήγηση του Προϊσταμένου της Γενικής Δ/νσης Οικονομικών Υπηρεσιών του
Υπουργείου Εργασίας και Κοινωνικής Ασφάλισης.
16. Την ανάγκη ρύθμισης θεμάτων που αφορούν την
αναδιοργάνωση της λειτουργίας των ΣΑΕΚ της Δ.ΥΠ.Α..
17. Το γεγονός ότι από την υλοποίηση της παρούσας
δεν προκαλείται δαπάνη σε βάρος του κρατικού προϋπολογισμού και σε βάρος του προϋπολογισμού της Δ.ΥΠ.Α..
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
9 Μαΐου 2025
ΤΕΥΧΟΣ  ΔΕΥΤΕΡΟ
Αρ. Φύλλου 2270
12.05.2025 12:06:03
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2270/09.05.2025
18. Το γεγονός ότι με τις διατάξεις της παρούσας τροποποιείται η διοικητική διαδικασία με επίσημο τίτλο
“Κανονισμός Σπουδών Σχολών Ανώτερης Επαγγελματικής Κατάρτισης (ΣΑΕΚ) ΔΥΠΑ” και Μοναδικό Αριθμό
Καταχώρισης (Μ.Α.Κ.) στο ΕΜΔΔ «Μίτος» 859864, αποφασίζουμε:
Την τροποποίηση της υπ’ αρ. 81127/5.9.2022 κοινής
υπουργικής απόφασης «Κατάρτιση Κανονισμού Λειτουργίας Ινστιτούτων Επαγγελματικής Κατάρτισης (Ι.Ε.Κ.) της
Δημόσιας Υπηρεσίας Απασχόλησης (Δ.ΥΠ.Α.)» (Β’ 4796),
ως ακολούθως:
1. Η παρ. 3 του άρθρου 2 του Κεφαλαίου Α’ τροποποιείται ως εξής:
«3. Ο μέγιστος αριθμός καταρτιζόμενων ανά εκπαιδευτή καθορίζεται σε τριάντα (30) άτομα τόσο σε θεωρητικά
όσο και σε μικτά μαθήματα. Ο αριθμός αυτός δύναται να
προσαυξάνεται κατά 10% με απόφαση της διεύθυνσης
της οικείας ΣΑΕΚ. Στα εργαστηριακά μαθήματα και στο
εργαστηριακό μέρος μικτών μαθημάτων, όταν ο αριθμός
των καταρτιζόμενων υπερβαίνει τους δεκαπέντε (15),
δύναται να τοποθετείται και δεύτερος εκπαιδευτής.».
2. Η παρ. 6 του άρθρου 5 του Κεφαλαίου Β’ τροποποιείται ως εξής:
«6. Η διαδικασία εγγραφών ολοκληρώνεται έως την
τελευταία ημέρα πριν την έναρξη μαθημάτων.».
3. Η παρ. 8 του άρθρου 5 του Κεφαλαίου Β’ τροποποιείται ως εξής:
«8. Οι απόφοιτοι της δευτεροβάθμιας επαγγελματικής
εκπαίδευσης (ΕΠΑ.Λ.) καθώς και οι κάτοχοι ισότιμων τίτλων δύνανται να εγγράφονται στο Γ’ εξάμηνο, εφόσον
πρόκειται για τίτλο σε ειδικότητα του επαγγελματικού
τομέα από τον οποίο αποφοίτησαν από το ΕΠΑ.Λ. ή
ισότιμη δομή δευτεροβάθμιας επαγγελματικής εκπαίδευσης, χωρίς δικαίωμα απαλλαγής από μαθήματα των
επόμενων εξαμήνων. Οι ως άνω υποψήφιοι υποβάλλουν
αίτηση στη Σ.Α.Ε.Κ. που επιθυμούν να φοιτήσουν, συνοδευόμενη από έγγραφο ταυτοποίησης ταυτότητας και το
πτυχίο ειδικότητας, από την 1η έως την 30ή Σεπτεμβρίου
εκάστου έτους.».
4. Η παρ. 1 του άρθρου 8 του Κεφαλαίου Β’ τροποποιείται ως εξής:
«1. Καταρτιζόμενος που επιθυμεί μετεγγραφή σε άλλη
Σ.Α.Ε.Κ., ιδιωτική ή δημόσια, δύναται να την πραγματοποιήσει με υποβολή αίτησης στη Σ.Α.Ε.Κ. που επιθυμεί
να φοιτήσει: α) για το χειμερινό εξάμηνο από την 1η έως
και την 30ή Σεπτεμβρίου εκάστου έτους,
β) για το εαρινό εξάμηνο μετά την έκδοση των αποτελεσμάτων φοίτησης του χειμερινού εξαμήνου κατάρτισης και
πριν την έναρξη των μαθημάτων του εαρινού εξαμήνου.
Απαραίτητη προϋπόθεση για τη μετεγγραφή καταρτιζόμενου αποτελεί η λειτουργία της ειδικότητας
στην οποία φοιτά ο ενδιαφερόμενος, στο αντίστοιχο
εξάμηνο κατάρτισης στη Σ.Α.Ε.Κ. που επιθυμεί να μετεγγραφεί και η ύπαρξη διαθέσιμων θέσεων στο τμή-
μα σύμφωνα με την παρ. 3 του άρθρου 2. Κατά την
υποβολή της αίτησης μετεγγραφής ο καταρτιζόμενος
επισυνάπτει το Ατομικό Δελτίο Φοίτησης (ΑΔΦ) και
φωτοαντίγραφο του Αστυνομικού Δελτίου Ταυτότητας (ΑΔΤ) ή Διαβατηρίου. Ο Διευθυντής της Σ.Α.Ε.Κ.
υποδοχής οφείλει να εγκρίνει ή να απορρίψει τη μετεγγραφή εντός πέντε (5) ημερών από την υποβολή
της. Οι αιτήσεις μετεγγραφής καταχωρίζονται από τη
Σ.Α.Ε.Κ. υποδοχής στο Πληροφοριακό Σύστημα Διαχείρισης των Σ.Α.Ε.Κ. της Δ.ΥΠ.Α.. Στις περιπτώσεις όπου
η μετεγγραφή δεν ολοκληρωθεί, ο καταρτιζόμενος συνεχίζει τη φοίτησή του στη Σ.Α.Ε.Κ. στην οποία είναι
εγγεγραμμένος.».
5. Η παρ. 2 του άρθρου 9 του Κεφαλαίου Β’ τροποποιείται ως εξής:
«2. Επαρκής χαρακτηρίζεται η φοίτηση σε κάθε μάθημα στο οποίο ο καταρτιζόμενος σημείωσε αριθμό ωρι-
αίων απουσιών μικρότερο ή ίσο του είκοσι τοις εκατό
(20%) του συνόλου των προβλεπόμενων ωρών διδασκαλίας του μαθήματος κατά τη διάρκεια του εξαμήνου,
στρογγυλοποιούμενο στον πλησιέστερο ακέραιο αριθμό. Σε κάθε άλλη περίπτωση η φοίτηση χαρακτηρίζεται
ανεπαρκής.».
6. Στο άρθρο 26 του Κεφαλαίου Ε’ προστίθεται παρ. 10
ως εξής:
«10. Μετά την ολοκλήρωση της διαδικασίας ανάθεσης μαθημάτων η Διοίκηση της Σ.Α.Ε.Κ. υποχρεούται να
αναρτά στον πίνακα ανακοινώσεων το ωρολόγιο πρόγραμμα το οποίο περιλαμβάνει τους/τις εκπαιδευτές/
εκπαιδεύτριες ανά μάθημα.».
Κατά τα λοιπά ισχύει η υπ’ αρ. 81127/5.9.2022 κοινή απόφαση των Υπουργών Εργασίας και Κοινωνικών
Υποθέσεων και Παιδείας και Θρησκευμάτων «Κατάρτιση
Κανονισμού Λειτουργίας Ινστιτούτων Επαγγελματικής
Κατάρτισης (Ι.Ε.Κ.) της Δημόσιας Υπηρεσίας Απασχόλησης (Δ.ΥΠ.Α.)» (Β’ 4796).
Η ισχύς της παρούσας απόφασης αρχίζει από τη δημοσίευσή της στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 5 Μαΐου 2025
Οι Υπουργοί
Υφυπουργός
Παιδείας, Θρησκευμάτων
Εργασίας και Κοινωνικής
και Αθλητισμού
Ασφάλισης
ΚΩΝΣΤΑΝΤΙΝΟΣ ΒΛΑΣΗΣ
ΝΙΚΗ ΚΕΡΑΜΕΩΣ
Καποδιστρίου 34, 104 32 Αθήνα
Αποστολή εγγράφων προς δημοσίευση στο ΦΕΚ
στην ηλεκτρονική διεύθυνση https://eservices.et.gr

[Source: 20250202270.pdf | Tokens: 7924]